kardosdrur/scandi-wiki huggingface dataset:
DM i cykelcross 2016

Danmarksmesterskaberne i cykelcross 2016 var den 47. udgave af DM i cykelcross. Mesterskabet fandt sted 10. januar 2016 på en 2,45 km lang rundstrækning på Møllebakken i centrum af Kalundborg. Det var første gang at aldersgrupperne var helt opdelte, og rytterne måtte derfor ikke deltage i rækker over deres egen aldersklasse, selvom de kunne have niveauet til det. Derfor kunne U23-rytterne ikke deltage i elite DM, hvis de allerede havde kørt U23-løbet ved samme stævne. Årsagen hertil var blandt andet, at både U23-rytterne og eliterytterne dermed kunne hente flest mulige UCI-point. Få uger før løbene fik én rytter dispensation fra den regel, og 18-årige Simon Andreassen fik tilladelse til at deltage i herrernes eliteløb.

Hos elite-kvinderne vandt 16-årige Caroline Bohé, efter hun overspurtede klubkammerat Malene Degn på opløbsstrækningen. I herrerækken vandt Simon Andreassen.

Resultater

Referencer 

2016
Cykelløb i 2016
Sport i Kalundborg
Vasbykro

Vasbykro (dansk) eller Wattschaukrug (tysk) er en bebyggelse beliggende vest for Husby i landskabet Angel i Sydslesvig. Administrativt er stedet delt mellem kommunerne Hyrup (tidligere Masbøl) og Husby, som begge ligger i Slesvig-Flensborg kreds i den nordtyske delstat Slesvig-Holsten. Også i kirkelig henseende er Vasbykro delt mellem Hyrup Sogn i vest og Husby Sogn i øst. Begge sogne lå i Husby Herred (Flensborg Amt, Sønderjylland), da området tilhørte Danmark. Nærliggende bebyggelser og gårde er Vesebymark og Herregårdled i vest, Veseby i sydvest og Husbymark i syd.

Vasbykro er første gang nævnt 1585. Stedet nævnes 1753 med fem kådnersteder (husmandssteder), deraf fire i Husby og et i Hyrup Sogn. Stednavnet er et oprindeligt Va(s)skov, der er omtydet til Vasby under påvirkning af nabobyen Veseby. Den yngre form optræder første gang 1743. Efter naturforholdene at dømme er forleddet snarere jysk vas (kvast) end vad (vadested).

Noter 

Husby (Sydslesvig)
Fulbro

Fulbro, Fuldbro, Foldevrå (dansk) eller Voldewraa (tysk) er en landsby beliggende midtvejs mellem Bønstrup og Hodderup i Angel i Sydslesvig. Administrativt hører Fulbro under Husby Kommune i Slesvig-Flensborg kreds i den nordtyske delstat Slesvig-Holsten. I kirkelig henseende hører landsbyen til Husby Sogn. Sognet lå i Husby Herred (Flensborg Amt, Sønderjylland), da området tilhørte Danmark. Med under Fulby hørte parcelstederne Spang.

Fulbro er første gang nævnt 1497. Stednavnet er afledt af subst. fold. Muligvis foreligger også oldnordisk fold for land, jord. Efterleddet er vrå (vinkel), som senere på angeldansk blev omtydet til -bro (vr → br). Historisk findes på dansk også former Foldevraa og Foldebro.

Vest for landsbyen løber Grimbækken (også Fulbro Å eller Skolå) mod Langballe og Østersøen.

Noter 

Husby (Sydslesvig)
Snurom (Husby)

Snurom (dansk) eller Snorrum (tysk) er navnet på en gård og en gade beliggende ved Husbyskov midtvejs mellem Husby og Lyshøj i landskabet Angel i Sydslesvig. Administrativt hører Snurom under Husby Kommune i Slesvig-Flensborg kreds i den nordtyske delstat Slesvig-Holsten. I kirkelig henseende hører stedet under Husby Sogn. Sognet lå i Husby Herred (Flensborg Amt, Sønderjylland), da området tilhørte Danmark.

Snurom er første gang nævnt 1766. Stednavnet er afledt af verbum snurre. Navnet er meget almindeligt i det nordlige Sønderjylland. Der er også et Snurom i Tøstrup Sogn i det østlige Angel samt i Siseby Sogn i Svans.

Noter 

Husby (Sydslesvig)
Hodderup

Hodderup er en landsby beliggende øst for Grimmerup i landskabet Angel i Sydslesvig. Administrativt hører Hodderup under Husby Kommune i Slesvig-Flensborg kreds i den nordtyske delstat Slesvig-Holsten. I kirkelig henseende hører landsbyen til Husby Sogn. Sognet lå i Husby Herred (Flensborg Amt, Sønderjylland), da området tilhørte Danmark. Nærliggende bebyggelser er Fulbro (Foldevraa) i øst, Husbymølle og Spang i syd.

Hodderup er første gang nævnt 1483. Forleddet er måske et mandsnavn glda. Hoddi eller et kvindenavn Hodd. Navnet Hodde kendes fra jamtlandske kilder. En anden mulighed er, at forleddet er subst. glda. hodda for hytte, samme ord som svensk dialekt hodda. Ord af samme stamme indgår også i sognenavnet Hodde. Hodderup kunne i så fald være dannet som en bevidst modsætning til navnet på moderbyen Husby.

Noter 

Husby (Sydslesvig)
DM i cykelcross 2015

Danmarksmesterskaberne i cykelcross 2015 var den 46. udgave af DM i cykelcross. Mesterskabet fandt sted 10. og 11. januar 2015 på en 2,4 kilometer lang rundstrækning i Madsbyparken i den vestlige del af Fredericia. Som noget nyt blev der kørt et mesterskab for U23-herrer.

Hos kvinderne vandt Annika Langvad sit andet danmarksmesterskab i træk, og det tredje i karrieren. Sebastian Fini blev historiens første U23-danmarksmester i cykelcross. Samme Fini kom også først over stregen ved elite-herrernes løb. Efterfølgende blev han frataget titlen og dannebrogstrøjen, da samme rytter ikke kunne kåres til officiel dansk mester i både U23-klassen og herre-elite. Derfor blev Benjamin Justesen den nye officielle DM-vinder, og der blev lavet to resultatlister - en for alle herreryttere, og en uden alle U23-rytterne.

Resultater

Referencer 

2015
Cykelløb i 2015
Sport i Fredericia
Møllebro (Sydslesvig)

Møllebro (dansk) eller Mühlenbrück (tysk) er en landsby beliggende ved Bondeåen sydøst for Flensborg i Angel i Sydslesvig. Administrativt hører Møllebro under Store Solt Kommune i Slesvig-Flensborg kreds i den nordtyske delstat Slesvig-Holsten. I kirkelig henseende hører landsbyen til Store Solt Sogn. Sognet lå i Ugle Herred (Flensborg Amt, Sønderjylland), da området tilhørte Danmark. Umiddelbart sydøst for Møllebro ligger nabobyen Bistoft, i vest landsbyen Soltbro med Bregnegård.

Møllebro er første gang nævnt 1703. Landsbyen har fået navnet efter en forsvunden vandmølle med tilhørende bro ved Bondeåen.

Noter 

Byer i Angel
DM i cykelcross 2014

Danmarksmesterskaberne i cykelcross 2014 var den 45. udgave af DM i cykelcross. Mesterskabet fandt sted 12. januar 2014 på en 2,577 kilometer lang rundstrækning ved Sorø Stadion i Sorø.

Hos kvinderne vandt Annika Langvad sit andet danmarksmesterskab i cykelcross. I herrerækken vandt Jonas Pedersen sit første DM, efter han i 2012 og 2013 havde vundet sølv.

Resultater

Referencer 

2014
Cykelløb i 2014
Sorø
DM i cykelcross 2013

Danmarksmesterskaberne i cykelcross 2013 var den 44. udgave af DM i cykelcross. Mesterskabet fandt sted 13. januar 2013 på en 2,3 kilometer lang rundstrækning ved Vejen Idrætscenter i Vejen.

Hos kvinderne vandt Margriet Kloppenburg sit første danmarksmesterskab i cykelcross, efter hun i 2011 og 2012 havde vundet sølv. I herrerækken vandt Kenneth Hansen sit tredje DM i træk.

Resultater

Referencer 

2013
Cykelløb i 2013
Vejen
DM i cykelcross 2012

Danmarksmesterskaberne i cykelcross 2012 var den 43. udgave af DM i cykelcross. Mesterskabet fandt sted 8. januar 2012 på en 2,3 kilometer lang rundstrækning på
Bellahøjmarken i København NV.

Hos kvinderne vandt Nikoline Hansen sit fjerde danmarksmesterskab i cykelcross, og blev dermed den mest vindende kvinde. I herrerækken vandt Kenneth Hansen sit andet DM i træk.

Resultater 
Mesterskabet hos herrejunior var ikke et officielt DM, på grund af for få tilmeldte ryttere.

Referencer 

2012
Cykelløb i 2012
Sport i København
DM i cykelcross 2011

Danmarksmesterskaberne i cykelcross 2011 var den 42. udgave af DM i cykelcross. Mesterskabet fandt sted 9. januar 2011 i Haderslev.

Hos kvinderne vandt Annika Langvad sit første danmarksmesterskab i cykelcross. I herrerækken vandt hjemmebanefavoritten Kenneth Hansen ligeledes sit første DM, efter han vandt bronze året før.

Resultater

Referencer 

2011
Cykelløb i 2011
Sport i Haderslev
Bro-country

Bro-country er en stilart fra country som stammer fra det 21'ende århundrede og tager dets tegn fra hiphop, pop og moderne country. Denne stilart er tungt afhængig af sangtekster om piger, at feste og at drikke øl. Denne musikalske stilart afviger fra traditionel country for at fremhæve mere moderne popstile såsom elektroniske beats, autotune og gentagne omkvæd. Nogle kunstnere i denne stilart inkluderer Florida Georgia Line, Fast Ryde, Luke Bryan, Tyler Farr, Billy Currington, Jason Aldean og Chase Rice.

Kilder 

Country
DM i cykelcross 2009

Danmarksmesterskaberne i cykelcross 2009 var den 40. udgave af DM i cykelcross. Mesterskabet fandt sted 11. januar 2009 på en to kilometer lang rundstrækning med opløb på Gl. Hellebækvej mellem Rolfsvej og Hamlets Vænge i Helsingør.

Hos kvinderne vandt Nikoline Hansen sit andet danmarksmesterskab i cykelcross i træk. I herrerækken vandt Joachim Parbo sit tredje DM, efter han vandt sølv året før.

Resultater

Referencer 

2009
Cykelløb i 2009
Sport i Helsingør
Hi-Tech

Hi-Tech (også kendt som Psycore, Hi-Tech Psytrance og Hitek Psy) er en stilart fra psytrance som blev født i de tidlige til midt 2000'er ud fra dark psytrance, med elementer fra full-on. Musikalsk er hi-tech mærkbart hurtigere end nogen andre former for psytrance, med BPM'er som spænder fra 150 til så hurtig som 230 BPM. Hi-Tech understreger det glitchlige lyddesign fra dets forældregenrer, hvor det udnytter morphingsynth-linjer og mystiske lyde som fremkalder en futuristisk eller fremmed atmosfære.

En væsentlig debat eksisterer inden for psytrance-fællesskabet, om hvorvidt psycore er en udløber fra hi-tech eller ganske enkelt bare er et andet navn. I tankegangen som tror psycore er en unik undergenre, er psycore ofte defineret som at være mere støjende og indarbejder flere indflydelser fra hardcore, hvor det ofte udnytter elementer fra industrial og endda noise i dets lyddesign.

I midt 2010'erne, begyndte eksperimentel hardcore og flashcore-kunstnere såsom Rotteen og Atomhead at indarbejde elementer fra hi-tech i deres lyd.

Referencer 

Musikgenrer
DM i cykelcross 2008

Danmarksmesterskaberne i cykelcross 2008 var den 39. udgave af DM i cykelcross. Mesterskabet fandt sted 6. januar 2008 på en rundstrækning ved Apostolsk Højskole i Kolding.

Hos kvinderne vandt Nikoline Hansen sit første danmarksmesterskab i cykelcross. I herrerækken vandt hjemmebanefavoritten Christian Poulsen sit første DM, efter han vandt bronze de seneste to år.

Resultater

Referencer 

2008
Cykelløb i 2008
Sport i Kolding
DM i cykelcross 2007

Danmarksmesterskaberne i cykelcross 2007 var den 38. udgave af DM i cykelcross. Mesterskabet fandt sted 7. januar 2007 på en 2,6 km lang rundstrækning ved Arnbjergparken, med start og mål på Storegade ved Skansen i Varde.

Hos kvinderne vandt Karen Jacobsen sit første danmarksmesterskab i cykelcross. I herrerækken vandt Joachim Parbo sit andet DM i træk.

Resultater

Referencer 

2007
Cykelløb i 2007
Varde
Kondenserede stoffers fysik

Kondenserede stoffers fysik (også kaldet fysik af kondenserede stoffer eller faststoffysik; engelsk: condensed matter physics) er studiet af fysiske stoffer, hvilket inkluderer alle materialer. Det er det største forskningsområde inden for fysik og kan ses som en del af den tværfaglige materialevidenskab. Fysiske egenskaber af interesse tæller bl.a. ledningsevne, elasticitet og faseovergange. Kondenserede stoffer kan deles op i hårde materialer (hard matter) såsom metaller og bløde materialer (soft matter) såsom polymerer.

Definition 
Afhængig af kilden er der forskellige definitioner på, hvad kondenserede stoffers fysik er. I kurset Kondenserede stoffers fysik på Syddansk Universitet bruges statistisk mekanik og kvantemekanik til at beskrive og forudsige krystallinske materialers egenskaber, men også bløde stoffer såsom kolloider og flydende krystaller. En lignende definition bruger det online leksikon Lex og nævner yderligere elektrongasser og heterostrukturer. Lex sætter begrebet lig med faststoffysik. Det videnskabelige tidsskrift Nature skriver, at emnet dækker faststof inkl. amorfe stoffer såsom glas. Ifølge University of Kansas hører væsker og mere eksotiske tilstandsformer såsom Bose-Einstein-kondensater også inde under kondenserede stoffers fysik. Denne brede definitions bakkes op af forlaget Springer.

I denne artikel anvendes den bredeste definition, og faststoffysik er derfor en underkategori.

Historie 
Kondenserede stoffer opstod for alvor som selvstændig disciplin efter 2. Verdenskrig i takt med at flere og flere fysikere arbejdede for virksomheder i industrien.

Kildehenvisninger
DM i cykelcross 2006

Danmarksmesterskaberne i cykelcross 2006 var den 37. udgave af DM i cykelcross. Mesterskabet fandt sted 8. januar 2006 på en frosthård rundstrækning i centrum af Korsør.

Hos kvinderne vandt Karen Jacobsen sit første danmarksmesterskab i cykelcross. I herrerækken vandt Joachim Parbo ligeledes sit første DM.

Resultater

Referencer

Eksterne henvisninger 
 

2006
Cykelløb i 2006
Sport i Korsør
Olivia Marianne

Olivia Marianne er et litterært værk af Johannes V. Jensen.
Det udkom første gang i aftenudgaven af Berlingske Tidende den 4. januar 1915, senere sammen år i bogform i bogen der bar samme titel.
Da den udkom i Berlingske Tidende var det egentlig under titlen "Olivia Marianne, Eksotisk Elegi".

Første sætning lyder:

Kvinden, der beskrives i teksten, er Olivia Mariamne Devenish, gift med Stamford Raffles, Singapores grundlægger.
Buitenzorg som nævnes i tekstens første sætning er nutidens Bogor på Java, der ligger 60 kilometer syd for Jakarta og den botaniske have er Bogor botaniske haver (Kebun Raya Bogor).
Olivia Mariamnes gravmæle som også nævnes i første sætning og som citeres ses stadig i den botaniske have.

Indskriften på gravmælet citeres i teksten. Digtet lyder:
Oh Thou Whom Neer My Constant Heart 
One Moment Hath Forgot, 
Tho' Fate Severe Hath Bid Us Part, 
Yet Still Forget Me Not

Johannes V. Jensen var på rejse i Asien fra 1912 til 1913.
I januar 1913 havde han sejlet til Java, og teksten stammer fra denne del af rejsen som også resulterede i myten En Roman paa Java og skitsen Paa Java.

Olivia Marianne blev indlemmet i novellesamlingen Eksotiske Noveller.
En ebogsudgave af novellesamlingen Olivia Marianne blev udgivet i fra Gyldendal i 2016.
Novellen findes også i novellesamlingen Hos Fuglene.

Henvisninger 

Litteratur fra Danmark
Litteratur i 1915
Johannes V. Jensen
Gåsevad

Gåsevad (dansk) eller Goosewatt (tysk) er en bebyggelse beliggende ved skoven Husbyris mellem Husby og Husbyskov i landskabet Angel i Sydslesvig. Administrativt hører Gåsevad under Husby Kommune i Slesvig-Flensborg kreds i den nordtyske delstat Slesvig-Holsten. I kirkelig henseende hører landsbyen til Husby Sogn. Sognet lå i Husby Herred (Flensborg Amt, Sønderjylland), da området tilhørte Danmark.

Gåsevad er første gang nævnt 1819. På jysk / angeldansk udtales navnet Gåasvaj. Navnet er hentet fra dansk gås og vad for et vadested (altså gæssenes vadested). Nord for Gåsevad ligger Snurom, syd for landsbyen Markerup.

Noter 

Husby (Sydslesvig)
Jarrow Hall (museum)

Jarrow Hall (tidligere Bede's World) er et arkæologisk frilandsmuseum i Jarrow, South Tyneside, England der beskæftiger sig med Beda den Ærværdiges liv. Beda var en munk, forfatter og lærd, der levede på Abbey Church of Saint Peter and Saint Paul, Wearmouth-Jarrow, et dobbeltkloster i Jarrow og Monkwearmouth, (i dag en del af Sunderland), England.

Museet indeholder, udover udstilling om Beda, også en rekonstrueret angelsaksisk gård og den georgianske bygning Jarrow Hall House, og i løbet af året afholdes forskellige aktiviteter som håndværk og skoletejeneste.

Referencer

Eksterne henvisninger 

 

Museer i England
Tyne and Wear
DM i cykelcross 2001

Danmarksmesterskaberne i cykelcross 2001 var den 32. udgave af DM i cykelcross. Mesterskabet fandt sted 14. januar 2001 på en rundstrækning i og ved Odense Cykelbane i Odense.

Henrik Djernis som før dette mesterskab havde vundet 15 gange i 16 forsøg, kørte sit sidste danmarksmesterskab i cykelcross. Før den første senior-sejr i 1985 vandt han i årene inden fem titler i lige så mange forsøg hjem i drenge-, ungdoms- og juniorrækken. Djernis sluttede også dette mesterskab i 2001 med at vinde løbet.

Resultater

Referencer

Eksterne henvisninger 
 

2001
Cykelløb i 2001
Sport i Odense
Kvikler

Som kvikler betegnes visse glaciomarine lerarter, som især forekommer i Nordamerika, Nordeuropa og Rusland. Karakteristisk for kvikler er, at det er sensitivt, dvs. det mister sin styrke, når det udsættes for tilstrækkelig stor mekanisk påvirkning, fra fx. jordskælv, kraftig nedbør eller graveaktivitet, og ganske pludseligt kan omdannes til en tyktflydende væske. 

Jordskred  i kvikler er almindeligt forekommende i bl.a. Norge og Sverige, hvor de har forårsaget alvorlige katastrofer med store tab af menneskeliv. Årligt afvises henved 100 reguleringsplaner i Norge af frygt for fremtidige kviklerskred.

30. december 2020 blev et boligområde i Gjerdrum på Romerike rammet af et kviklerskred, efter at et vandløb havde vasket saltet ud af kvikleret, så det blev ustabilt og gav efter. Redningsarbejde pågik frem til 5. januar 2021, da et nyt, mindre skred fik mandskabet til at evakuere.

Se også
 Likvefaktion

Noter

Eksterne henvisninger
 Kviklerskreddet ved Rissa, dokumentar (på engelsk) om norsk lerskred i 1978, med live-billeder

Ler
National handleplan mod børn og unges rygning

National handleplan mod børn og unges rygning er en plan, vedtaget 18. december 2019 af et bredt flertal i Folketinget (Regeringen (Socialdemokratiet) , Venstre, Radikale Venstre, Socialistisk Folkeparti, Det Konservative Folkeparti, Enhedslisten og Alternativet)  sætter massivt ind mod børn og unges rygning.

Baggrunden er at et stigende antal børn og unge begynder at  ryge,  og knapt hver tredje unge  mellem 11 og 17 der ryger, forventes at dø på grund af rygning, hvis de fortsat ryger som voksne. 

Planen indebærer bl.a. at der skal være røgfri skoletid på folkeskoler og ungdomsuddannelser – og at al tobak og e-cigaretter skal gemmes væk i butikkerne. Man vil indføre standardiseret, neutral emballage for alle tobaksvarer og e-cigaretter for at undgå, at de forskellige mærker og symboler tillægges særlige egenskaber eller knyttes til forbilleder mv. 

En lovpakke om rygning, på basis af planen,  træder i kraft 1. januar 2021.

Kilder og henvisninger

 
Sundhedspolitik
Tobaksvarer
U-værdi

U-værdi har flere betydninger:
 Udmalingsprocent af korn
 Transmissionskoefficient (U-værdi, W/(m2 K))
Kilsgaarde

Kilsgaarde, Kilsgaard (dansk) eller Kielsgaard (tysk) er en landsby beliggende syd for sognebyen Hyrup i landskabet Angel i Sydslesvig. Administrativt hører Kilsgaard under Hyrup Kommune i Slesvig-Flensborg kreds i den nordtyske delstat Slesvig-Holsten. I kirkelig henseende hører landsbyen til Hyrup Sogn. Sognet lå i Husby Herred (Flensborg Amt, Sønderjylland), da området tilhørte Danmark. Sydvest for Kilsgaard munder Hyrup Bæk ud i Kilsåen, som her på et stykke danner sognegrænsen mod Store Solt Sogn og som er med Bondeåen en af de to kildeåer til Trenen. 

Kilsgaarde er første gang nævnt 1352. Det formodes, at landsbyen er opstået ved udstykning af en forhenværende gård. Til grund for navnet ligger et usammensat Kil, der også indgik i naturnavne i omegnen som Kilså og Kilslyk. Ordet, der er en sideform til kile, må sigte til den landstrimmel, som er på tre sider omgivet af eng og som bebyggelsen ligger på. Stednavnets flertalsform skyldes, at gården er måske opstået ved en sammenlægning af flere mindre gårde eller ved gårdens mange store bygninger (sml. Søndergårde). I folkesproget omtaltes landsbyen ofte blot Kil. I angeldansk udtale hviler tonen på navnets sidste del. Kilsgaard er omgivet af Høgebjerg i nordvest, Lille Solt i sydvest, Estrup i syd, Oksager i øst.

Noter 

Byer i Angel
Ruth Scharling

Ruth Vibeke Scharling (født 1938) er en dansk politiker fra Det Konservative Folkeparti, der var borgmester i Thisted Kommune fra 1994 til 1997.

Scharling afløste venstremanden Svend Thorup, der ikke genopstillede, og blev den første kvindelige borgmester i Thisted Kommune. Ved valget kæmpede hun mod en anden kvinde, nemlig Venstres Kirsten Lodberg, om borgmesterposten. Ruth Scharling stod ved konstitueringen efter kommunalvalget i 1993 i spidsen for den såkaldte 13-mandsgruppe, der bestod af Konservative, Socialdemokratiet, Fremskridtspartiet samt den lokale Thyliste, og som havde som mål at sætte Venstre, der traditionelt havde haft magten i Thisted, fra bestillingen, og sikre et systemskifte. Det brogede flertal blev dog sat under pres i løbet af valgperioden, hvor Ruth Scharling som borgmester måtte kæmpe mod en skrantende økonomi samt mytteri i kommunalbestyrelsen. Til gengæld sørgede Ruth Scharling for at gøre borgmesterembedet mere synligt uden for rådhuset, hvor hun stod for en mere åben og ligefrem stil end sin forgænger.

Referencer 

Tidligere borgmestre fra Danmark
Borgmestre fra Det Konservative Folkeparti
Skjern-Egvad Museum

Skjern-Egvad Museum var et selvstændig statsanerkendt kulturhistorisk museum, som ved Strukturreformen i 2007 blev fusioneret med Ringkøbing Museum. Fusionsmuseet fik navnet Ringkøbing-Skjern Museum.

Skjern Museum blev oprettet i 1929 og fik statsanerkendelse i 1975. I 1985 gik Egvad Kommune ind i et museumssamarbejde med Skjern Kommune og Skjern-Egvad Museum blev skabt.

Kilder og henvisninger 

Museer i Region Midtjylland
Skjern
Olivia Marianne (novellesamling)

Olivia Marianne er en novellesamling af Johannes V. Jensen der udkom første gang i 20. oktober 1915.

Udover titelnovellen Olivia Marianne indeholdt samlingen også novellerne Moderen, Paa Java, Wang Tsung Tse og Et Møde.

Steder beskrevet i novellerne er Buitenzorg, det nuværende Bogor på Java, med dets botaniske have og gravmælet for Olivia Mariamne Devenish for Olivia Marianne og Shanghai for Wang Tsung Tse. Et Møde finder sted i New York med dets subway, 59nd Street og ved Columbus Circle.

Første udgave blev udgivet af Gyldendalske Boghandel Nordisk Forlag i 1915.
Ti nummererede bibliofiliske eksemplarer blev trykt på imiteret japanpapir samme år af forlaget.
En ebogsudgave kom til i 2016.
For alle novellerne i samlingen, med undtagelse af Et Møde, gælder at de tidligere havde været udgivet i tidsskrifter, enten Berlingske Tidende, Politiken eller Verden og Vi.
I 1916 udkom en tysk-sproget udgave.
Den tyske novellesamling indeholdt, udover de 5 noveller fra den danske samling, tre yderligere noveller: Fru Dominick (1915), Den kinesiske Kvinde (1916) og Sort og hvidt (1912).
Den tyske bog udkom i 6.000 kopier.
Novellerne fra Olivia Marianne blev også indlemmet i novellesamlingen Eksotiske Noveller.

De 5 noveller fra den danske udgave af Olivia Marianne er alle genoptrykt i novellesamlingen Hos Fuglene, som Niels Birger Wamberg redigerede.

Henvisninger 

Litteratur fra Danmark
Litteratur i 1915
Johannes V. Jensen